ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL


H O T Ă R Â R E
- privind participarea Orașului Boldești-Scăeni la proiectul
”Școli Motivante Adaptate Ritmului Tehnologic – PH-SMART”

Având în vedere: 
- referatul de aprobare înregistrat sub nr. 3333/24.02.2023, prin care primarul oraşului propune aprobarea participării Orașului Boldești-Scăeni  la proiectul ”Școli Motivante Adaptate Ritmului Tehnologic – PH-SMART”;
- rapoartele de specialitate întocmite de compartimentele de resort, înregistrate sub nr. 3334/24.02.2023 și nr. 3335/24.02.2023;
 - prevederile Ordonanței de Urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență;
- prevederile Ordonanței de Urgență nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență precum şi pentru modificarea şi completarea Ordonanţei de urgenţă a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă;
- Planul Național de Redresare și Reziliență al României (PNRR);
- Ghidul Solicitantului pentru lansarea apelului de proiecte finanțat prin Planul Național pentru Redresare și Reziliență al României, „Dotarea cu mobilier, materiale didactice și echipamente digitale a unităților de învățământ preuniversitar și a unităților conexe” aprobat prin Ordinul ministrului educației nr. 6.423/2022, astfel cum a fost modificat prin Ordinul nr. 3.674/14.02.2023;
- adresa Consiliului Județean Prahova înregistrată la UAT Oraș Boldești-Scăeni cu nr. 3211/22.02.2023;
- avizul secretarului general al oraşului Boldeşti-Scăeni, înregistrat sub nr. 3336/24.02.2023;
- avizul comisiei de specialitate nr. 1 – dezvoltarea economico-socială şi de mediu, cooperarea interinstituţională pe plan intern şi extern;
În temeiul prevederilor art. 129 alin.(1) lit. e) și alin. (9) lit. c), art.139 alin. (3) lit. f)  și art.196 alin.(1) lit. a) din O.U.G. nr. 57/2019 privind Codul Administrativ, cu modificările şi completările ulterioare,

	Consiliul Local al oraşului Boldeşti-Scăeni întrunit în şedinţa publică ordinară în data de 27.02.2023, adoptă prezenta hotărâre:

[bookmark: _Hlk125973328]Art.1 Se aprobă participarea Orașului Boldești-Scăeni, alături de județul Prahova și alte unități administrativ-teritoriale din cadrul județului Prahova la depunerea și implementarea proiectului “Școli Motivante Adaptate Ritmului Tehnologic - PH-SMART”,  finanțat din PNRR, Componenta C15: Educație.
		Art.2 Se aprobă încheierea Acordului de parteneriat prevăzut în anexa la prezenta hotărâre. 
Art.3 Se deleagă domnul primar Bucuroiu Constantin, să semneze,  în numele și pe seama UAT Oraș Boldești-Scăeni, Acordul de parteneriat, în vederea depunerii cererii de finanțare a proiectului “Școli Motivante Adaptate Ritmului Tehnologic - PH-SMART”,  pentru dotarea unităților de învățământ preuniversitar : Liceul tehnologic „Teodor Diamant”, oraș Boldești-Scăeni, Școala gimnazială „Mihai Viteazul”, oraș Boldești-Scăeni, Școala gimnazială nr.2, oraș Boldești-Scăeni.
	Art.4. Prezenta hotărâre se comunică Consiliului Judeţean Prahova prin grija Serviciului urbanism, amenajarea teritoriului, programe, achiziţii publice, proiecte, cadastru, control comercial şi transport local, Serviciului buget, finanţe, contabilitate, impozite şi taxe, resurse umane şi salarizare și Serviciului patrimoniu local şi monitorizare servicii publice şi se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.

